**LSU SMD mokslinė konferencija**

**„Visų mokslų raktas yra klaustukas“**

**2019 m. gegužės 13 d. 14 val.**

**MAGISTRANTŲ SEKCIJA**

***Pirmininkė* doc. dr. Vilma Juodžbalienė**
***Pavaduotoja* doc. dr. Vida Ostasevičienė**

**KONFERENCIJOS TIKSLAS:** plėsti, gilinti studentų žinias, skatinti mokslinę veiklą.

**Magistrantų sekcija
Darbo kryptis – TAIKOMOJI FIZINĖ VEIKLA IR REABILITACIJA**

**Dalyvavimo konferencijoje sąlygos**

Konferencijoje gali dalyvauti visų Lietuvos ir užsienio aukštųjų mokyklų bakalauro studijų programos studentai, pateikę tezes lietuvių ar anglų kalbomis. Kartu su tezėmis dalyviai (išskyrus LSU studentus) turi pateikti dokumento, liudijančio, kad jis yra universitetinės aukštosios mokyklos bakalauro studijų studentas, kopiją.

Konferencijos Mokslinis komitetas, susipažinęs su pateiktomis tezėmis, sprendžia (recenzuoja pateiktas tezes), ar jos atitinka skelbtus reikalavimus ir (jei reikalavimus atitinka) informuoja autorių apie atitikimą dalyvauti konferencijoje. Be to, jeigu tezės neatitinka skelbtų reikalavimų, Mokslinis komitetas net nesvarstydamas turi teisę jas atmesti (pranešimo neįtraukti į konferencijos programą), o studentui neleisti skaityti pranešimo konferencijoje. Konferencijoje negalima skaityti pranešimo, jei jis jau buvo skaitytas kitose mokslinėse konferencijose. Tas pat yra ir su pranešimų tezėmis. Jos niekur neturi būti anksčiau spausdintos.

**Konferencijos pranešimų reglamentas**

Konferencijos pranešimo trukmė 8 min., diskusijoms skiriama 5 min. Tada pranešėjas atsako į klausimus. Klausimus pateikia konferencijos mokslinio komiteto nariai.

**Vertinimas**

Dalyvavimas konferencijoje nebus vertinamas balais ar taškais.

Pranešimus konferencijoje galima skaityti anglų kalba. Pranešimo vaizdinės priemonės (lentelių, paveikslų) užrašai irgi gali būti pateikti anglų kalba.

**Reikalavimai tezėms**

Tezėse (pateiktas pavyzdys) turi būti aiškiai suformuluoti: pranešimo pavadinimas, tyrimo tikslas ir uždaviniai, nurodyti tyrimo metodai bei jų organizavimas, pateikta rezultatų santrauka. Tezių apimtis – vienas A4 formato puslapis. **Tekstas turi būti suredaguotas** ir atspausdintas kompiuteriu „Times New Roman“ šriftu, 3 mm (*Single*) intervalu, šrifto dydis 12 pt. Paraštė viršuje – 20 mm, apačioje – 15 mm, dešinėje – 20 mm, kairėje – 25 mm. Lapo viršuje didžiosiomis raidėmis rašomas tezių pavadinimas, po juo mažosiomis raidėmis – autoriaus vardas ir pavardė, aukštoji mokykla, fakultetas, kursas, žemiau – mokslinio vadovo pavardė. Lapo viršuje būti nurodyta konferencijos darbo kryptis.

Pranešimų tezės turi būti pristatytos iki **2019 m. balandžio 15 d.** Tezes atsiųskite:

* Kineziterapijos studijų programos studentai: dokt. Laurai Žlibinaitei laura.zlibinaite@lsu.lt
* Taikomosios fizinės veiklos studijų programos studentai: doc. dr. Vidai Ostasevičienei vida.ostaseviciene@lsu.lt

**Tezių pavyzdys**

SOCIALINIAI KŪNO KULTŪROS IR SPORTO ASPEKTAI

**SKIRTINGŲ TAUTYBIŲ MOKLSEIVIŲ GYVENSENOS ĮGŪDŽIŲ TYRIMAS**

***Rapolas Žeimys, Greta Oklinskaitė***

*Sporto biomedicinos fakulteto ketvirto kurso studentai*

*Mokslinė vadovė* ***doc. dr. Vilija Malinauskienė***

**Tyrimo aktualumas.** Sveikata – tai visapusė fizinė, dvasinė ir socialinė gerovė, o ne tik ligų nebuvimas. Šiandien vis dažniau kalbama apie sveikatą, jos stiprinimą, sveikatos problemas bei sveiko gyvenimo būdo nuostatų formavimo svarbą vaikystėje, paauglystėje ir jaunystėje. Sveiko gyvenimo įpročių ugdymas nuo pat vaikystės yra bene pats svarbiausias sveikatos stiprinimo veiksnys, nes žinios, geri įgūdžiai ir pavyzdžiai yra reikalingi tam, kad galėtume įvertinti ir išsiugdyti teigiamas nuostatas bei pajusti atsakomybę už savo sveikatą.

Šiuo tyrimu įvertinami Lietuvos, Portugalijos, Lenkijos moksleivių gyvensenos įgūdžiai.

**Tikslas**– įvertinti Lietuvos, Portugalijos ir Lenkijos moksleivių gyvensenos įgūdžius.

**Uždaviniai:**

1. Įvertinti Lietuvos, Portugalijos ir Lenkijos moksleivių mitybos įpročius.
2. Nustatyti Lietuvos, Portugalijos ir Lenkijos moksleivių fizinio aktyvumo įpročius.
3. Įvertinti Lietuvos, Portugalijos ir Lenkijos moksleivių žalingus įpročius.
4. Ištirti Lietuvos, Portugalijos ir Lenkijos moksleivių sveikatos nusiskundimus.
5. Įvertinti Lietuvos, Portugalijos ir Lenkijos tautybių moksleivių lytinio gyvenimo įpročius.

**Metodai:**

1. Vienmomentis tyrimas.
2. Anoniminė anketinė apklausa.
3. Lietuvos (n = 200), Portugalijos (n = 87), Lenkijos (n = 200) 8–9 klasių moksleiviai (n = 487).
4. Klausimynas: *Health Behaviour in School-Aged Children – HBSC*.
5. Statistinė analizė: χ2, laisvės laipsniai, p (p < 0,05).

**Rezultatai:**

1. Analizuojant mitybos įpročius aptikti statistiškai reikšmingi pusryčių įpročių, vaisių, daržovių, saldumynų, kokakolos ar kitų saldžiųjų gėrimų, žuvies vartojimo skirtumai.
2. Išanalizavus skirtingų tautybių moksleivių fizinį aktyvumą paaiškėjo, kad statistiškai reikšmingi skirtumai rasti tarp fizinio aktyvumo ne pamokų metu ir laiko (valandų per savaitę), praleisto mankštinantis.
3. Tiriant vaikų žalingus įpročius paaiškėjo, kad statistiškai reikšmingi skirtumai tarp tiriamųjų grupių nustatyti analizuojant rūkymo dažnumą, alkoholinio gėrimo (vyno) vartojimą.
4. Ištyrus vaikų sveikatos nusiskundimus, buvo aptikti statistiškai reikšmingi skrandžio ar pilvo skausmų jutimo, nugaros skausmo, nervinės įtampos ar susirūpinimo, galvos svaigimo ar silpnumo, nemigos skirtumai.
5. Ištyrus skirtingų tautybių moksleivių lytinį aktyvumą, statistiškai reikšmingų duomenų neaptikta.